"Modificările Codului de procedură penală dau posibilitatea suspectului de a fi prezent la audierea Ioanei", arată procuroarea Alexandra Lăncrănjan, care descrie o situaţie ipotetică în care "Ioana" este victima anumitor tipuri de agresiuni. Deşii parlamentarii puterii şi cei din UDMR susţin că armonizează legislaţia cu prevederile unei directive europene, procuroarea Lăncrănjan subliniază faptul că, de fapt, aceştia ignoră o directivă europeană.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

ACTUALIZARE 11.20. Comisia Iordache a amânat pentru luni discutarea modificărilor la Codurile penale.

PSD, ALDE şi UDMR pregătesc modificarea Codului penal şi a celui de procedură penală folosind ca paravan o directivă europeană privind prezumţia de nevinovăţie şi a dreptului de a fi prezent la proces. Amendamentele pot duce însă la apariţia unor situaţii aberante, deformând actul de justiţie.

Citește și ”De ce trebuie să le fim recunoscători lui Nicolicea, Iordache și Dragnea”

Discuţiile fuseseră programate iniţial pentru astăzi începând cu 11.00, în Comisia specială condusă de Florin Iordache, dar dată fiind gravitatea demersului, în ultimele ore au început să apară în spaţiul public diverse reacţii.

Procuroarea Alexandra Lăncrănjan, care instrumentează dosarul Tel Drum, în care Liviu Dragnea este acuzat de constituire de grup infracţional, atrage atenţia asupra situaţiilor de neimaginat în care vor fi puse victimele, în urma unor asemenea modificări:

"De ce te afectează pe tine modificările Codului de procedură penală? #2

Ioana este într-o relație abuzivă de câțiva ani. În fiecare zi este jignită și amenințată de partenerul ei și convinsă că nu poate să iasă din acest calvar. Într-o zi lucrurile degenerează și Ioana ajunge la spital în urma bătăilor.

Procurorul deschide o anchetă penală. Legea acum îl obligă să ia măsuri pentru a proteja victima. Ioana este audiată cu privire la cele întâmplate și încurajată să spună ce i s-a întâmplat deoarece este în siguranță.